See on funktsioon, mis võimaldab määrata, mitu korda teie displei- või videoreklaame samale inimesele näidatakse.
Sagedus on arv, mis näitab, mitu korda ühele kasutajale teie displei- või videokampaania reklaame mingil ajaperioodil kuvatakse. Sageduse piirik toimib displei- ja videokampaaniate puhul erinevalt.
Displeikampaaniate puhul kehtib järgmine.
- Displeikampaania jaoks sageduse piiriku seadistamisel määrate kampaaniale maksimaalse näitamiste arvu ühe kasutaja kohta. Saate selle määrata päevaks, nädalaks, kuuks või nende mis tahes kombinatsiooniks.
- Sageduse piiriku abil saate piirata kampaania, reklaamirühma või reklaami näitamiste arvu.
Videokampaaniate puhul kehtib järgmine.
- Videokampaania jaoks sageduse piiriku seadistamisel määrate kampaania videotele maksimaalse näitamiste ja/või vaatamiste arvu ühe kasutaja kohta. Saate selle määrata päevaks, nädalaks, kuuks või nende mis tahes kombinatsiooniks. Videokampaaniate sageduse piirikud saab määrata ainult kampaania tasemel.
- Kui kampaania videoid kasutatakse muudes videokampaaniates, arvestatakse selle kasutaja puhul muude videokampaaniate näitamised ja/või vaatamised kampaania sageduse piiriku hulka. Kui kasutaja jõuab sageduse piirikuni, lõpetab Google kasutajale selle kampaania näitamise. See kehtib ainult oksjonil osalevatele voosisestele ja bännerreklaamidele.